2.

399 R 1493: Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (JO L 179, 14.7.1999, p. 1), astfel cum a fost rectificat prin JO L 271, 21.10.1999, p. 47, astfel cum a fost modificat prin: — 1 03 T: Actul privind condițiile de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace și adaptările tratatelor care stau la baza Uniunii Europene, adoptat la 16 aprilie 2003 (JO L 236, 23.9.2003, p. 33); — 32003 R 1795: Regulamentul (CE) nr. 1795/2003 al Comisiei din 13 octombrie 2003 (JO L 262, 14.10.2003, p. 13). În sensul prezentului acord, dispozițiile regulamentului se citesc cu următoarele adaptări: (a) trimiterile la alte acte conținute în regulament se consideră relevante în măsura și în forma în care aceste acte sunt încorporate în acord; (b) articolul 1 alineatul (1) nu se aplică; (c) titlul II, cu excepția articolului 19, și titlurile III, IV și VII nu se aplică; (d) articolul 19 alineatul (2) ultima teză nu se aplică pentru Liechtenstein. De asemenea, anexa VI punctul B 1 ultima teză nu se aplică pentru Liechtenstein; (e) la articolul 44 alineatul (1), cuvintele: «și, după caz, sub rezerva articolului 45, vinurile importate legal» nu se aplică; (f) la articolul 44 alineatul (14), «cupajul unui vin originar dintr-o țară terță» se citește «cupajul unui vin originar dintr-o țară terță sau dintr-un stat AELS»; (g) la articolul 45 alineatul (1) litera (a), cuvintele: «importate sau nu» nu se aplică; (h) capitolul II din titlul V este aplicabil cu următoarea adaptare: Prin derogare de la legislația națională a Liechtensteinului, vinurile de masă originare din Liechtenstein, care nu pot fi denumite printr-o indicație geografică, trebuie să respecte dispozițiile capitolului II din titlul V privind descrierea, desemnarea, prezentarea și protejarea anumitor produse, în cazul în care aceste vinuri de masă sunt destinate pieței SEE din afara Liechtensteinului; (i) titlul VI este aplicabil cu următoarele adaptări: Vinurile de calitate originare din statele AELS sunt considerate ca echivalente vinurilor de calitate produse în regiuni determinate («vinuri de calitate p.r.d.»), cu condiția conformității lor cu legislația națională care, în sensul prezentului protocol, respectă principiile Regulamentului (CE) nr. 1493/1999 al Consiliului, astfel cum a fost modificat în sensul prezentului acord. Cu toate acestea, desemnarea «vinuri de calitate p.r.d.», precum și alte descrieri menționate la articolul 54 alineatul (2) nu pot fi utilizate pentru aceste vinuri. Lista vinurilor de calitate, stabilită de către statele AELS producătoare de vin, se publică în Jurnalul Oficial al Uniunii Europene; (j) cu trimitere la articolul 54 alineatul (4), vinurile originare din Liechtenstein sunt recunoscute ca vinuri de calitate, în cazul în care îndeplinesc toate cerințele pentru așa- numitele «Vinuri de categoria I», în conformitate cu legislația națională. Vinurile de calitate originare din Liechtenstein pot fi denumite printr-una dintre indicațiile geografice, modificate sau nu prin numele podgoriei, cu trimitere la originea strugurilor din «Catalogul de produse vitivinicole și AOC» oficial al Liechtensteinului: Balzers, Bendern, Eschen, Eschnerberg, Gamprin, Mauren, Ruggell, Schaan, Schellenberg, Triesen, Vaduz. Indicația geografică este însoțită de una dintre expresiile «Kontrollierte Ursprungsbezeichnung», «KUB», «Appellation d'origine contrôlée» sau «AOC» pe etichetă; (k) articolele 71, 77, 78 și 79 nu se aplică; (l) în sensul anexei III, se consideră că Liechtenstein aparține zonei viticole B; (m) sub rezerva punctului D.1. din anexa VI, vinurile originare din Liechtenstein, produse în conformitate cu legislația națională și clasificate ca «vinuri de categoria I fără mențiuni suplimentare de calitate», sunt recunoscute ca vinuri de calitate.